proxectonos/corpus_dominio_legal_administrativo_tmp huggingface dataset:
RESOLUCIÓN do 26 de xuño de 2001, da Dirección Xeral de Comunicación Social e Audiovisual, pola que se fai pública a adxudicación de axudas para apoia-lo desenvolvemento de guións, así como a realización de proxectos de producción audiovisual en lingua galega que incorporen novos realizadores para o ano 2001.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 06/07/2001

Esta dirección xeral resolveu a publicación da relación de axudas que se especifican no anexo, concedidas no ano 2001 ó abeiro da Orde do 15 de febreiro de 2001 (DOG nº 42, do 28 de febreiro) pola que se convocan axudas para o desenvolvemento de guións e para a realización de proxectos de pro
ducción audiovisual en lingua galega que incorporen novos realizadores.
O que se fai público para xeral coñecemento.
Santiago de Compostela, 26 de xuño de 2001.
Rosanna López Salgueiro
Directora xeral de Comunicación Social e Audiovisual
ANEXO
* Relación de axudas para o desenvolvemento de guións 2001.
-Longametraxes:
Milagros Bará Viñas. Escultor de calaveras. 2.000.000 de pesetas.
Roque Cameselle Capón. Bieito dubidoso. 2.000.000 de pesetas.
Héctor Diéguez González. Mis Vacas. 2.000.000 de pesetas.
Ricardo José Llovo Otero. Marejada. 1.000.000 de pesetas.
Manuel Alberto Guntín Araújo. Unha cuestión de Santidade. 1.000.000 de pesetas.
María Peña Hernández. O Embigo de Eva. 2.000.000 de pesetas.
José Enrique Rivadulla Conde. A Última Cea. 2.000.000 de pesetas.
* Relación de axudas para novos realizadores 2001.
-Curtametraxes:
José Manuel Bazarra Maneiro. Pasos previos a unha profunda depresión. 2.500.000 pesetas.
José Manuel Zapata Pérez. Toda clase de peles. 2.000.000 de pesetas.
Lorelei, S.L. O Trasto. 2.000.000 de pesetas.
Emma Lustres Gómez. As loiras os prefiren cabaleiros. 2.000.000 de pesetas.
Marcos Caruncho Núñez. Aphlar o Feiticeiro. 1.500.000 pesetas.
Producciones Vigo, S.L. A conquista da Vía Láctea. 2.000.000 de pesetas.
-Vídeo-creación:
María Belén Montero Rodríguez. O tempo perdido. 1.000.000 de pesetas.
CORRECCIÓN de erros.-Orde do 26 de xuño de 2001 pola que se convocan o Premio José Varela de Montes de Investigación Sanitaria e o Premio para Investigadores Mozos (área sanitaria), correspondentes ós Premios Galicia de Investigación 2001.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 06/07/2001

Advertido erro na Orde do 26 de xuño de 2001, publicada no DOG nº 127, do luns 2 de xullo de 2001, páxina 8.559, cómpre engadi-los seguintes impresos de solicitude.
CORRECCIÓN de erros.-Orde do 26 de xuño de 2001 pola que se convoca o Premio Galicia á Innovación Empresarial correspondente ós Premios Galicia de Investigación 2001.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 06/07/2001

Advertido erro na Orde do 26 de xuño de 2001, publicada no DOG nº 127, do luns 2 de xullo de 2001, páxina 8.557, cómpre engadi-lo seguinte impreso de solicitude.
DECRETO 155/2001, do 18 de maio, polo que se acepta a cesión a título gratuíto á Comunidade Autónoma de Galicia dunha parcela, no termo municipal do Porriño (Pontevedra), para a construcción dun novo edificio para os xulgados do Porriño.
CONSELLERÍA DE ECONOMÍA E FACENDA — III. OUTRAS DISPOSICIÓNS — 06/07/2001

O Pleno da Corporación municipal do Concello do Porriño, reunido en sesión celebrada o día 23 de novembro de 2000, acordou ceder á Comunidade Autónoma de Galicia unha parcela de 1.080 m de superficie, no termo municipal do Porriño (Pontevedra), para a construcción dun novo edificio para os xulgados do Porriño.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento, aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles sobrepase o seu valor intrínseco; ben que non se consideran carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, por proposta do conselleiro de Economía e Facenda, feita nos termos nos que o Concello do Porriño acordou a cesión e, logo de deliberación do Consello da Xunta na súa reunión do día dezaoito de maio de dous mil un,
DISPOÑO:
Artigo 1º
Acéptase a cesión gratuíta dunha parcela de 1.080 m de superficie, situada no termo municipal do Porriño (Pontevedra), que a seguir se describe:
Urbana.-Soar chamado Regaverdella e Gulpilleira sita na parroquia e municipio do Porriño. Linda: norte, en lonxitude de vinte metros, viario do PXOM que separa do resto do predio matriz; sur, en igual lonxitude, rúa Fernández Areal; leste, en lonxitude de cincuenta e catro metros, resto do predio matriz; oeste, en igual lonxitude, terreo do concello.
Inscrita a favor do Concello do Porriño no tomo 961, libro 182 do Porriño, folio 13, predio nº 29.837 inscrición 1ª.
Artigo 2º
A parcela cedida destinarase á construcción dun novo edificio para os xulgados no Porriño.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á
formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, dezaoito de maio de dous mil un.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 156/2001, do 7 de xuño, polo que se acepta a cesión a título gratuíto á Comunidade Autónoma de Galicia dunha parcela, no termo municipal de Vigo (Pontevedra), para a ampliación do Instituto de Ensino Secundario República Oriental do Uruguay.
CONSELLERÍA DE ECONOMÍA E FACENDA — III. OUTRAS DISPOSICIÓNS — 06/07/2001

O Pleno da Corporación Municipal do Concello de Vigo, reunido en sesión celebrada o día 29 de setembro de 2000, acordou ceder á Comunidade Autónoma de Galicia, unha parcela situada en Teis, no termo municipal de Vigo (Pontevedra), para a ampliación do Instituto de Ensino Secundario República Oriental do Uruguay.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma de Galicia, e 34 do seu regulamento, aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles sobrepase o seu valor intrínseco; ben que non se consideran carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, por proposta do conselleiro de Economía e Facenda, feita nos termos nos que o Concello de Vigo acordou a cesión, logo de deliberación do Consello da Xunta de Galicia na súa reunión do día sete de xuño de dous mil un,
DISPOÑO:
Artigo 1º
Acéptase a cesión gratuíta dunha parcela que se describe como segue:
Parcela cunha superficie de 5.000 m, situada na parte suroeste do predio matriz, e coas seguintes
estremas: norte, resto da parcela inicial (na actualidade instituto Os Rosais); vivenda número 94 rúa Montecelo (na actualidade trav. de Montecelo); leste, resto parcela inicial (na actualidade instituto Os Rosais); oeste, rúa Montecelo.
A parcela está inscrita no Rexistro da Propiedade nº 2 de Vigo, no tomo 2.095 do arquivo, no libro 1.056 de Vigo, folio 166, predio nº 64.574, inscrición 1ª, a favor do Concello de Vigo (Pontevedra).
Artigo 2º
A parcela cedida destinarase á ampliación do Instituto de Ensino Secundario República Oriental do Uruguay.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e a inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, sete de xuño de dous mil un.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
RESOLUCIÓN do 25 de xuño de 2001, da División de Recursos Humanos, pola que se emprazan as partes interesadas no recurso contencioso-administrativo interposto por María Dolores Vaamonde Polo.
SERVICIO GALEGO DE SAÚDE — III. OUTRAS DISPOSICIÓNS — 09/07/2001

Na Sala do Contencioso-Administrativo do Tribunal Superior de Xustiza de Galicia tramítase o recurso 1/755/2001, interposto por María Dolores Vaamonde Polo contra a resolución deste centro directivo do 20 de marzo de 2001 (DOG nº 63, do 29 de marzo), pola que se convoca concurso-oposición para o ingreso en determinadas categorías de persoal estatutario do Servicio Galego de Saúde.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer na sala como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 25 de xuño de 2001.
Valeriano Martínez García
Director xeral da División de Recursos Humanos
RESOLUCIÓN do 25 de xuño de 2001, da División de Recursos Humanos, pola que se emprazan as partes interesadas no recurso contencioso-administrativo interposto por técnicos da función administrativa do Servicio Galego de Saúde e María Concepción Sieiro González.
SERVICIO GALEGO DE SAÚDE — III. OUTRAS DISPOSICIÓNS — 09/07/2001

Na Sala do Contencioso-Administrativo do Tribunal Superior de Xustiza de Galicia tramítase o recurso 1/695/2001, interposto por técnicos da función administrativa do Sergas e María Concepción Sieiro González contra o acordo de concertación social subscrito pola Administración sanitaria e as centrais sindicais CC.OO., CIG, CESM-SATSE, CSI-CSIF e UGT sobre retribucións e condicións de traballo do persoal sanitario non facultativo e persoal non sanitario do Servicio Galego de Saúde (DOG nº 55, do 19 de marzo de 2001).
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer na sala como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 25 de xuño de 2001.
Valeriano Martínez García
Director xeral da División de Recursos Humanos
RESOLUCIÓN do 25 de xuño de 2001, da División de Recursos Humanos, pola que se emprazan as partes interesadas no recurso contencioso-administrativo interposto por Ana Martínez Cagiao.
SERVICIO GALEGO DE SAÚDE — III. OUTRAS DISPOSICIÓNS — 09/07/2001

Na Sala do Contencioso-Administrativo do Tribunal Superior de Xustiza de Galicia tramítase o recurso 1/769/2001, interposto por Ana Martínez Cagiao contra a resolución deste centro directivo do 20 de marzo de 2001 (DOG nº 63, do 29 de marzo), pola que se convoca concurso-oposición para o ingreso en determinadas categorías de persoal estatutario do Servicio Galego de Saúde.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer na sala como demandados no prazo de nove días, de conformidade co previsto no artigo 49 da Lei 29/1998,
do 13 de xullo, reguladora da xurisdicción contencioso-administrativa.
Santiago de Compostela, 25 de xuño de 2001.
Valeriano Martínez García
Director xeral da División de Recursos Humanos
CORRECCIÓN de erros.-Orde do 18 de xuño de 2001 pola que se establece a convocatoria pública para a participación na programación de cursos do Plan autonómico de formación de formadores de formación profesional ocupacional do ano 2001.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 09/07/2001

Advertido erro na devandita orde, publicada no DOG do pasado mércores 27 de xuño, cómpre face-la oportuna corrección.
-Na páxina 8.639, columna 2ª, no anexo I, onde di:
C-2
DOFF15-Procesos de mellora
da calidade da formación
(50 horas)
Outubro
(mañás)
A Coruña
debe dicir:
C-2
DOFF15-Procesos de mellora
da calidade da formación
(50 horas)
Outubro
(tardes)
A Coruña
Esta corrección de erros non afecta ó prazo previsto para a presentación de solicitudes.
ORDE do 13 de xuño de 2001 pola que se declara de interese galego a Fundación Costa de Galicia e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 09/07/2001

Con data do 8 de xuño de 2001 foi publicada no Diario Oficial de Galicia a orde da Consellería da Presidencia e Administración Pública, do 23 de maio de 2001, pola que se clasifica como de interese benéfico-asistencial a Fundación Costa de Galicia, adscribíndoa á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto a formación profesional, apoio psicoterapeútico, educación para o ocio e tempo libre e prevención de drogodependencias de colectivos desfavorecidos, con especial atención a ex toxicómanos, co fin de logra-la súa reinserción laboral, familiar e social.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido no artigo 8 da Lei 7/1983, do 22 de xuño de réxime das fundacións de interese galego, modificada pola Lei 11/1991, do 8 de novembro e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Costa de Galicia, ó cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Costa de Galicia no Rexistro de Fundacións de Interese Galego, Sección da Consellería de Sanidade e Ser
vicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a lle render contas anualmente ó protectorado e xustificar a través dunha memoria anual, o cumprimento das cargas fundacionais, así como presentarlle o proxecto de orzamento ó protectorado con anterioridade ó inicio do exercicio económico para o que se formula, e debendo solicita-las preceptivas autorizacións do protectorado cando sexan necesarias.
Santiago de Compostela, 13 de xuño de 2001.
José María Hernández Cochón
Conselleiro de Sanidade e Servicios Sociais
RESOLUCIÓN do 20 de xuño de 2001, da Dirección Xeral da Función Pública, pola que se emprazan as persoas interesadas no recurso contencioso-administrativo número 01/0000678/2001, interposto pola Confederación Intersindical Galega (CIG).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 10/07/2001

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia, providencia pola que se admite a trámite o recurso contencioso-administrativo nº 01/0000678/2001, interposto pola
Confederación Intersindical Galega (CIG) contra a resolución da Consellería da Presidencia e Administración Pública do 29 de marzo de 2001 pola que se ordena a publicación do acordo do Consello da Xunta de Galicia, do 29 de marzo de 2001, polo que se aproba a relación de postos de traballo da Consellería de Medio Ambiente (DOG nº 64, do 30 de marzo).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación desta resolución no Diario Oficial de Galicia.
Santiago de Compostela, 20 de xuño de 2001.
Joaquín López-Rúa Soler
Director xeral da Función Pública
CORRECCIÓN de erros.-Resolución do 13 de xuño de 2001 pola que se fai público o contido do convenio de apoio financeiro para repara-los danos causados polas chuvias e temporais acaecidos en Galicia, financiado polo Instituto Galego de Promoción Económica (Igape), o Instituto de Crédito Oficial (ICO) e as entidades financeiras.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 12/07/2001

Advertido erro por omisión na publicación da devandita resolución, do luns, día 9 de xullo de 2001 (DOG nº 132), cómpre publicar a seguir o modelo de solicitude que correspondería ó anexo 7:
CORRECCIÓN de erros.-Orde do 7 de xuño de 2001 pola que se conceden axudas a alumnos e profesores de centros docentes da Comunidade Autónoma de Galicia sostidos con fondos públicos, que participen en estadías e intercambios con centros educativos doutros países para favorece-la aprendizaxe activa de linguas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/07/2001

Advertido erro no anexo I da Orde do 7 de xuño de 2001 (DOG do 28), páxina 8.717, onde di:
TIPO DE ACCIÓN
CENTRO ESCOLAR
LOCALIDADE
AXUDA CONCEDIDA
PAÍS DE DESTINO
VISITA PREPARATORIA
IES MONTE CASTELO
BURELA
150.000
HOLANDA
Debe dicir:
TIPO DE ACCIÓN
CENTRO ESCOLAR
LOCALIDADE
AXUDA CONCEDIDA
PAÍS DE DESTINO
VISITA PREPARATORIA
IES MONTE CASTELO
BURELA
126.000
HOLANDA
RESOLUCIÓN do 18 de outubro de 2001 pola que se publica o estado de execución do orzamento da Comunidade Autónoma e as súas modificacións, e a situación da tesourería e movementos por operacións orzamentarias e extraorzamentarias correspondentes ó segundo trimestre de 2001.
CONSELLERÍA DE ECONOMÍA E FACENDA — III. OUTRAS DISPOSICIÓNS — 08/11/2001

De acordo co previsto no artigo 117 do texto refundido da Lei de réxime financeiro e orzamentario de
Galicia, aprobado polo Decreto lexislativo 1/1999, do 7 de outubro, dáselle publicidade ó estado de execución do orzamento da Comunidade Autónoma e as súas modificacións, e a situación de tesourería e movementos por operacións orzamentarias e extraorzamentarias correspondentes ó segundo trimestre de 2001, que figuran como anexo a esta resolución.
Santiago de Compostela, 18 de outubro de 2001.
José Antonio Orza Fernández
Conselleiro de Economía e Facenda
RESOLUCIÓN do 26 de outubro de 2001, da Dirección Xeral de Industrias e Alimentación, pola que se emprazan os interesados no recurso contencioso-administrativo, procedemento especial de dereitos fundamentais número 6/2001, interposto por Alimentos Breogán, S.A.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 08/11/2001

A indicación xeográfica protexida Ternera Gallega, organismo de natureza administrativa dependente da Consellería de Agricultura, Gandería e Política Agroalimentaria da Xunta de Galicia, recibiu do Xulgado do Contencioso-Administrativo número catro da Coruña providencia pola que se admite a trámite o recurso contencioso-administrativo para a protección dos dereitos fundamentais número 6/2001, interposto por Alimentos Breogán, S.A., contra o acordo do Consello Regulador da IXP Ternera Gallega polo que se procede á suspensión cautelar, como medida de carácter provisional e precautoria, do uso da IXP Ternera Gallega á entidade Alimentos Breogán, S.A., co obxecto de evitar prexuízos graves á IXP Ternera Gallega, ós seus inscritos e ós consumidores.
O Consello Regulador da IXP Ternera Gallega tamén acordou a incoación do expediente sancionador número 2/2001 á entidade Alimentos Breogán, S.A., pola manipulación das etiquetas de certificación da IXP Ternera Gallega, unha vez colocadas polos veedores do Consello Regulador, e uso indebido destas noutras carnes, así como pola circulación e comercialización de carnes amparadas pola IXP, desprovistas de parte das etiquetas de certificación e dos certificados de garantía colocados polos vedores do Consello Regulador.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo ó devandito xulgado, o que se notifica para xeral coñecemento de tódolos interesados no procedemento, e se emprazan para que poidan comparecer como parte nos autos, en legal forma, mediante procurador e avogado ou só mediante avogado con poder para o efecto, no Xulgado número catro do Contencioso-Administrativo da Coruña, no prazo de 5 días contados desde o seguinte ó da publicación desta resolución no Diario Oficial de Galicia, facéndolles saber que, de compareceren fóra do indicado prazo, teráselles por parte, sen que por iso deba retrotraerse nin interromperse o curso do procedemento, e se non comparecesen oportunamente, continuará o procedemento polos seus trámites sen que proceda practicarlles notificación de ningunha clase.
Santiago de Compostela, 26 de outubro de 2001.
Secundino Grobas Mosquera
Director xeral de Industrias e Alimentación
DECRETO 221/2001, do 7 de setembro, polo que se declara a urxente ocupación, para efectos de expropiación forzosa, polo Concello de Arteixo, dos bens e dereitos necesarios para a realización das obras do proxecto de pavimentación e saneamento rúa de Cee-Meicende (concello de Arteixo).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 26/09/2001

O Concello de Arteixo, en sesión celebrada o día 25 de xaneiro de 2001, aprobou o proxecto de pavimentación e saneamento rúa de Cee-Meicende e na sesión do 28 de xuño de 2001 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 21 de agosto de 2001.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque segundo sinala o concello as obras nesta rúa fanse necesarias por motivos de seguridade, salubridade e hixiene dado que o primeiro tramo da vía conta cuns precarios servicios urbanísticos de rede de sumidoiros e abastecemento de auga e o segundo carece de servicios de saneamento. Tamén lle afectan ás instalacións de Repsol e Butano que teñen, nesta vía, a única saída para o tránsito rodado dos seus productos perigosos polo que se fai necesario resolve-la conexión da avenida do Butano con outras posibles vías de saída e así facilita-la fluidez do tráfico de vehículos e peóns na rúa de Cee.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deli
beración do Consello da Xunta de Galicia na súa reunión do día sete de setembro de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Arteixo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de pavimentación e saneamento rúa de Cee-Meicende.
Santiago de Compostela, sete de setembro de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 208/2001, do 19 de setembro, polo que se dispón que cese Amancio Landín Jaráiz como conselleiro de Pesca, Marisqueo e Acuicultura.
PRESIDENCIA — II. AUTORIDADES E PERSOAL — 20/09/2001

De conformidade co artigo 16.3º do Estatuto de autonomía de Galicia e co artigo 26, alínea 1, da Lei de Galicia 1/1983, do 22 de febreiro, reguladora da Xunta e do seu presidente, na redacción dada pola Lei 11/1988, do 20 de outubro,
DISPOÑO:
Que cese, por petición propia, na súa condición de conselleiro de Pesca, Marisqueo e Acuicultura da Xunta de Galicia, Amancio Landín Jaráiz, agradecéndolle os servicios prestados.
Santiago de Compostela, dezanove de setembro de dous mil un.
Manuel Fraga Iribarne
Presidente
DECRETO 209/2001, do 19 de setembro, polo que se nomea a Enrique César López Veiga conselleiro de Pesca, Marisqueo e Acuicultura.
PRESIDENCIA — II. AUTORIDADES E PERSOAL — 20/09/2001

De conformidade co artigo 16.3º do Estatuto de autonomía de Galicia e co artigo 26, alínea 1, da Lei de Galicia 1/1983, do 22 de febreiro, reguladora da Xunta e do seu presidente, na redacción dada pola Lei 11/1988, do 20 de outubro,
Nomeo a Enrique César López Veiga conselleiro de Pesca, Marisqueo e Acuicultura da Xunta de Galicia.
Santiago de Compostela, dezanove de setembro de dous mil un.
Manuel Fraga Iribarne
Presidente
DECRETO 214/2001, do 20 de setembro, polo que se dispón que cese María Dolores Pan Vázquez como delegada provincial da Consellería de Sanidade e Servicios Sociais en Pontevedra.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 21/09/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Sanidade e Servicios Sociais e logo de deliberación do Consello da Xunta de Galicia na súa reunión do día vinte de setembro de dous mil un,
DISPOÑO:
Que cese María Dolores Pan Vázquez como delegada provincial da Consellería de Sanidade e Ser
vicios Sociais en Pontevedra, por pase a outro destino, agradecéndolle os servicios prestados.
Santiago de Compostela, vinte de setembro de dous mil un.
Manuel Fraga Iribarne
Presidente
José Mª Hernández Cochón
Conselleiro de Sanidade e Servicios Sociais
DECRETO 216/2001, do 20 de setembro, polo que se nomea directora xeral de Servicios Sociais da Consellería de Sanidade e Servicios Sociais a María Dolores Pan Vázquez.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 21/09/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Sanidade e Servicios Sociais e logo de deliberación do Consello da Xunta de Galicia,
na súa reunión do día vinte de setembro de dous mil un,
Nomeo a María Dolores Pan Vázquez directora xeral de Servicios Sociais da Consellería de Sanidade e Servicios Sociais.
Santiago de Compostela, vinte de setembro de dous mil un.
Manuel Fraga Iribarne
Presidente
José Mª Hernández Cochón
Conselleiro de Sanidade e Servicios Sociais
DECRETO 213/2001, do 20 de setembro, polo que se dispón que cese Manuel López Casas como director xeral de Desenvolvemento Rural da Consellería de Agricultura, Gandería e Política Agroalimentaria.
CONSELLERÍA DE AGRICULTURA, GANDERÍA E POLÍTICA AGROALIMENTARIA — II. AUTORIDADES E PERSOAL — 21/09/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Agricultura, Gandería e Política Agroalimentaria e logo de deliberación do Consello da Xunta de Galicia na súa reunión do día vinte de setembro de dous mil un,
DISPOÑO:
Que cese, por petición propia, Manuel López Casas como director xeral de Desenvolvemento Rural da Consellería de Agricultura, Gandería e Política Agroalimentaria, agradecéndolle os servicios prestados.
Santiago de Compostela, vinte de setembro de dous mil un.
Manuel Fraga Iribarne
Presidente
Juan Miguel Diz Guedes
Conselleiro de Agricultura, Gandería e Política
Agroalimentaria
CORRECCIÓN de erros.-Resolución do 18 de xuño de 2001 pola que se convoca un curso sobre fiscalización interna das entidades locais galegas e a responsabilidade contable das súas autoridades e funcionarios.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 24/09/2001

Advertido erro na citada resolución, publicada no Diario Oficial de Galicia número 128, do 3 de xullo de 2001, cómpre face-la oportuna corrección:
Na páxina 8.973, no epígrafe 3.1., duración, onde di: «45 horas», debe dicir: «48 horas».
DECRETO 215/2001, do 20 de setembro, polo que se nomea director xeral de Desenvolvemento Rural da Consellería de Agricultura, Gandería e Política Agroalimentaria a Alejandro Martínez Geijo Nogueira Soares.
CONSELLERÍA DE AGRICULTURA, GANDERÍA E POLÍTICA AGROALIMENTARIA — II. AUTORIDADES E PERSOAL — 21/09/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Agricultura, Gandería e Política Agroalimentaria e logo de deliberación do Consello da Xunta de Galicia, na súa reunión do día vinte de setembro de dous mil un,
Nomeo a Alejandro Martínez Geijo Nogueira Soares director xeral de Desenvolvemento Rural da Consellería de Agricultura, Gandería e Política Agroalimentaria.
Santiago de Compostela, vinte de setembro de dous mil un.
Manuel Fraga Iribarne
Presidente
Juan Miguel Diz Guedes
Conselleiro de Agricultura, Gandería e Política Agroalimentaria
DECRETO 226/2001, do 27 de setembro, polo que se nomea a Manuel López Casas delegado provincial da Consellería de Agricultura, Gandería e Política Agroalimentaria en Ourense.
CONSELLERÍA DE AGRICULTURA, GANDERÍA E POLÍTICA AGROALIMENTARIA — II. AUTORIDADES E PERSOAL — 28/09/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Agricultura, Gandería e Política Agroalimentaria e logo de deliberación do Consello da Xunta de Galicia na súa reunión do día vintesete de setembro de dous mil un,
DISPOÑO:
Nomear a Manuel López Casas delegado provincial da Consellería de Agricultura, Gandería e Política Agroalimentaria en Ourense.
Santiago de Compostela, vintesete de setembro de dous mil un.
Manuel Fraga Iribarne
Presidente
Juan Miguel Diz Guedes
Conselleiro de Agricultura, Gandería e Política
Agroalimentaria
CORRECCIÓN de erros.-Resolución do 13 de xullo de 2001 pola que se fai público o contido das bases reguladoras das axudas do Instituto Galego de Promoción Económica para o programa Emprendedores.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 20/09/2001

Advertido erro na referida resolución, publicada no DOG nº 142, do 23 de xullo de 2001, cómpre face-la seguinte corrección:
-Na páxina 10.050, onde di:
«02.01.12.01.01.656; 2.884.858,10 euros, equivalentes a 480.000.000 de pesetas.
02.01.12.01.03.25; 601.012,10 euros, equivalentes a 100.000.000 de pesetas.
02.01.12.02.01.656; 4.387.388,36 euros, equivalentes a 730.000.000 de pesetas.
02.01.12.02.03.25; 901.518,16 euros, equivalentes a 150.000.00 de pesetas».
Debe dicir:
«02.02.12.01.01.656; 2.884.858,10 euros, equivalentes a 480.000.000 de pesetas.
02.02.12.01.03.25; 601.012,10 euros, equivalentes a 100.000.000 de pesetas.
02.02.12.02.01.656; 4.387.388,36 euros, equivalentes a 730.000.000 de pesetas.
02.02.12.02.03.25; 901.518,16 euros, equivalentes a 150.000.000 de pesetas».
RESOLUCIÓN do 4 de setembro de 2001, da Dirección Xeral de Centros e Inspección Educativa, pola que se procede a nomear e facer pública a composición do tribunal que deberá xulga-las probas para a concesión do premio extraordinario das modalidades de bacharelato, regulado pola Lei orgánica 1/1990, do 3 de outubro, de ordenación xeral do sistema educativo, no ámbito da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/09/2001

Conforme o artigo sétimo da Orde do 4 de maio de 2001, pola que se convocan os premios extraordinarios das modalidades de bacharelato para alumnos que rematasen os seus estudios de bacharelato no curso 2000-2001, esta dirección xeral
RESOLVE:
Primeiro.-Facer pública a composición do tribunal que deberá xulga-las probas para a concesión do premio extraordinario das modalidades do bacharelato, regulado pola LOXSE, que figura no anexo desta resolución.
Segundo.-O número de premios que se poden conceder na convocatoria do curso 2000-2001 na Comunidade Autónoma de Galicia é de catro (4).
Santiago de Compostela, 4 de setembro de 2001.
Severino Somoza Gómez
Director xeral de Centros e Inspección Educativa
ANEXO
Presidente: Emilio Pérez Sánchez, inspector de Educación.
Vocais:
José Ramón Pereiró Rodríguez, inspector de Educación.
Agustín Hermida López, inspector de Educación.
Modesto Hermida García, inspector de Educación.
Samuel Lago Fernández, inspector de Educación.
Constantino Prol Cid, inspector de Educación.
Jesús Álvarez Marcote, inspector de Educación.
Faustino Salgado López, inspector de Educación.
Pilar Miravalles González, inspectora de Educación.
Rodrigo Porral Mato, inspector de Educación.
Hilda Fraga López, profesora de ensino secundario.
María Ángeles Franqueira López, profesora de ensino secundario.
Suplentes:
Presidenta: Concepción Otero Vázquez, inspectora de Educación.
Vocais:
Fermín Álvarez Lata, inspector de Educación.
José María Arias Quintairos, inspector de Educación.
Juan López Pérez, inspector de Educación.
Manuel Reboredo Lavín, inspector de Educación.
Félix Perujo de Llano, inspector de Educación.
Felipe Fernández Martínez, profesor de ensino secundario.
Ramón Regueira Varela, profesor de ensino secundario.
DECRETO 210/2001, do 27 de agosto, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado da obra de alternativa norte á estrada C-550 na ponte da Barca. Poio-Pontevedra. (Clave: PO/99/49.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 20/09/2001

Con data do 16 de febreiro do 2001 o director xeral de Obras Públicas, por delegación do conse
lleiro de Política Territorial, Obras Públicas e Vivenda aprobou, o proxecto de trazado da obra de alternativa norte á estrada C-550 na ponte da Barca. Poio-Pontevedra. Clave: PO/99/49.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vintesete de agosto de dous mil un,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado da obra de alternativa norte á estrada C-550 na ponte da Barca. Poio-Pontevedra. Clave: PO/99/49.1.
Santiago de Compostela, vintesete de agosto de dous mil un.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
CORRECCIÓN de erros.-Orde do 3 de setembro de 2001 pola que se regula a convocatoria, recoñecemento, certificación e rexistro das actividades de formación permanente do profesorado e se establecen as equivalencias das actividades de investigación e das titulacións.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/09/2001

Advertidos erros na Orde do 3 de setembro de 2001, pola que se regula a convocatoria, recoñecemento, certificación e rexistro das actividades de formación permanente do profesorado e se establecen as equivalencias das actividades de investigación e das titulacións, publicada no DOG nº 175, do luns 10 de setembro de 2001, cómpre face-las oportunas correccións:
Na páxina 12.030, columna 2ª, na liña 24, onde di: «recollido no artigo 9.2º desta orde», debe dicir: «no artigo 14 desta orde».
Na páxina 12.031, columna 1ª, na liña 18, onde di: «contempladas no artigo 22.2º», debe dicir: «recollidas no artigo 25.2º».
DECRETO 212/2001, do 27 de agosto, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado da obra de acondicionamento da estrada PO-403. Treito: A-52-Salvaterra de Miño. (Clave: PO/99/69.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 20/09/2001

Con data do 26 de xuño do 2001 o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto de trazado da obra de acondicionamento da estrada PO-403. Treito: A-52-Salvaterra de Miño. Clave: PO/99/69.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo da deliberación do Consello da Xunta de Galicia na súa reunión do día vintesete de agosto de dous mil un,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado da obra de acondicionamento da estrada PO-403. Treito: A-52-Salvaterra de Miño. Clave: PO/99/69.1.
Santiago de Compostela, vintesete de agosto de dous mil un.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
DECRETO 211/2001, do 27 de agosto, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construcción da obra de acondicionamento da estrada OU-312. Treito: Vilameá-Río Caldo (Ourense). (Clave: OU/00/11.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 20/09/2001

Con data do 25 de xuño do 2001 o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto de construcción da obra de acondicionamento da estrada OU-312. Treito: Vilameá-Río Caldo (Ourense). Clave: OU/00/11.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vintesete de agosto de dous mil un,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construcción da obra de acondicionamento da estrada OU-312. Treito: Vilameá-Río Caldo (Ourense). Clave: OU/00/11.1.
Santiago de Compostela, vintesete de agosto de dous mil un.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
ORDE do 21 de setembro de 2001 pola que se dispón que o delegado provincial da Consellería de Cultura, Comunicación Social e Turismo en Ourense se encargue do despacho dos asuntos da Delegación Provincial da Consellería de Cultura, Comunicación Social e Turismo en Pontevedra.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 28/09/2001

Producido o cesamento do titular da Delegación Provincial da Consellería de Cultura, Comunicación Social e Turismo en Pontevedra, cómpre adopta-las medidas inmediatas para que, sen prexuízo do posterior nomeamento do novo titular do centro directivo, se asegure o correcto funcionamento do servicio e a resolución, se é o caso, dos asuntos encomendados á devandita delegación provincial,
DISPOÑO:
Artigo único.-O desenvolvemento das accións e o exercicio das competencias propias da Delegación Provincial da Consellería de Cultura, Comunicación Social e Turismo en Pontevedra que figuran no Decreto 8/1998, do 8 de xaneiro, e outras que lle fosen expresamente delegadas, quédanlle encomendadas temporalmente e ata que se produza o nomeamento do seu titular ó delegado provincial da Consellería de Cultura, Comunicación Social e Turismo en Ourense.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 21 de setembro de 2001.
Jesús Pérez Varela
Conselleiro de Cultura, Comunicación Social
e Turismo
ACORDO do 19 de setembro de 2001 polo que se aproban os modelos de actas que van utiliza-las xuntas e as mesas electorais nas eleccións ó Parlamento de Galicia convocadas por decreto do presidente da Xunta de Galicia 197/2001, do 27 de agosto.
XUNTA ELECTORAL CENTRAL — III. OUTRAS DISPOSICIÓNS — 28/09/2001

A Xunta Electoral Central, na súa reunión do día 19 de setembro de 2001, acordou, de conformidade co establecido no artigo 19.1º f) da Lei orgánica do réxime electoral xeral, e segundo a proposta da Consellería da Presidencia e Administración Pública da Xunta de Galicia, aproba-los seguintes modelos de actas específicas que se van utilizar nas eleccións ó Parlamento de Galicia convocadas por decreto do presidente da Xunta de Galicia 197/2001, do 27
de agosto, e que se van celebrar o 21 de outubro de 2001:
-Modelo EPG 7.1: acta de constitución da mesa electoral. Anexo 1.
-Modelo EPG 7.2: acta de escrutinio da mesa electoral. Anexo 2.
-Modelo EPG 7.3: acta de sesión da mesa electoral. Anexo 3.
-Modelo EPG 9.1: acta de constitución da xunta para o escrutinio xeral. Anexo 4.
-Modelo EPG 9.2: acta de escrutinio. Anexo 5.
-Modelo EPG 9.3: acta das sesións do escrutinio. Anexo 6.
-Modelo EPG 9.4: acta de proclamación. Anexo 7.
Pazo do Congreso dos Deputados, 19 de setembro de 2001.
Enrique Cancer Lalanne
Presidente
RESOLUCIÓN do 20 de setembro de 2001 pola que se emprazan as persoas interesadas no recurso contencioso-administrativo 01/0000905/2001 JL (dereitos fundamentais), interposto polo sindicato Unión Xeral de Traballadores-UGT e a Confederación Intersindical Galega-CIG contra a orde da Consellería da Presidencia e Administración Pública do 13 de xuño de 2001, pola que se dictan normas para garanti-los servicios esenciais durante a folga convocada para o día 15 de xuño de 2001.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 28/09/2001

Na sección primeira da Sala do Contencioso-Administrativo do Tribunal Superior de Xustiza de Gali
cia estase a tramitar recurso contencioso-administrativo 01/0000905/2001 JL (Dereitos fundamentais), interposto polo sindicato Unión Xeral de Traballadores-UGT e a Confederación Intersindical Galega-CIG contra a orde da Consellería da Presidencia e Administración Pública do 13 de xuño de 2001, pola que e dictan normas para garanti-los servicios esenciais durante a folga convocada para o día 15 de xuño de 2001.
En consecuencia, esta consellería acordou nesta data e de conformidade co disposto no artigo 116 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo referido ó tribunal, o que se notifica para xeral coñecemento de tódalas persoas interesadas no procedemento, e emprázanse para que poidan comparecer como parte na sección primeira da Sala do Contencioso-Administrativo do Tribunal Superior de Xustiza de Galicia, no prazo de cinco días contados desde o día seguinte ó da publicación desta resolución no Diario Oficial de Galicia.
Santiago de Compostela, 20 de setembro de 2001.
Jaime Pita Varela
Conselleiro da Presidencia e Administración
Pública